《呈蔡内翰》
宋代·毛滂

鄙夫十年江洚客，岸草汀鸥随步屧。
稍收晚景付长竿，河伯供鱼慰弹铗。
烟云不锁北阙心，飞出乱山青万叠。
束书却入国东门，觚棱瑞日明书笈。
蹇驴破晓踏春泥，谁家暖气生牙颊。
门前宾客鄙可怜，纷如寒蚕饥望叶。
主人看屋客看地，士氯萧条无一捻。
迩年恰得玉堂家，名在执鞭犹炜烨。
玉堂丈人廊庙资，宝带垂鱼光绕胁。
棣萼青春自一门，璇题白日常三接。
侧闻好士礼作罗，织鳞弱翮归渔猎。
蹉跎岁晚曳裾人，半彫鬓绿仍随牒。
涧溪幽菜傥可羞，试鸡万钱聊一筴。

作者简介：毛滂（1056——？约1124）， 字泽民，衢州江山石门（今浙江衢州）人。北宋词人。生于“天下文宗儒师”世家。父维瞻、伯维藩、叔维甫皆为进士。他自幼酷爱诗文词赋，北宋元丰二年（1079），与西安（今浙江衢州）赵英结为伉俪。毛滂诗词被时人评为“豪放恣肆”，“自成一家”。元祐四年（1089）所作《惜分飞·富阳僧舍代作别语》小词结尾“今夜山深处，断魂分付潮回去”，南宋周辉认为含蓄情醇“语尽而意不尽，意尽而情不尽”。有《东堂集》十卷和《东堂词》一卷传世。